CELEX: 62011TN0137
Language: el
Date: 2011-03-11 00:00:00
Title: Υπόθεση T-137/11: Προσφυγή της 11ης Μαρτίου 2011 — Guiai Bi Poin κατά Συμβουλίου

30.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 130/22
            
         Προσφυγή της 11ης Μαρτίου 2011 — Guiai Bi Poin κατά Συμβουλίου
   (Υπόθεση T-137/11)
   2011/C 130/42
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Georges Guiai Bi Poin (Αμπιτζάν, Ακτή Ελεφαντοστού) (εκπρόσωπος: G. Collard, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να διαπιστώσει, όσον αφορά τον προσφεύγοντα Georges GUIAI BI POIN, ότι ο κανονισμός ΕΕ 25/2011 του Συμβουλίου, της 14ης Ιανουαρίου 2011, και η απόφαση 2011/18/ΚΕΠΠΑ του Συμβουλίου, της 14ης Ιανουαρίου 2011, που δημοσιεύθηκαν στις 15 Ιανουαρίου 2011 στην Επίσημη Εφημερίδα της Ευρωπαϊκής Ένωσης, δεν δικαιολογούνται στην πράξη,
            
         
               —
            
            
               κατά συνέπεια,
               
                           —
                        
                        
                           να ακυρώσει τον κανονισμό 25/2011 του Συμβουλίου, της 14ης Ιανουαρίου 2011, και την απόφαση 2011/18/ΚΕΠΠΑ του Συμβουλίου, της 14ης Ιανουαρίου 2011·
                        
                     
                           —
                        
                        
                           επικουρικώς, να διατάξει τη διαγραφή του ονόματος του Georges GUIAI BI POIN από τους καταλόγους που συνάπτονται στον ως άνω κανονισμό και στην ως άνω απόφαση.
                        
                     
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής ο προσφεύγων προβάλλει δύο λόγους.
   
               1)
            
            
               Ο πρώτος λόγος αντλείται από παράβαση της υποχρεώσεως αιτιολογήσεως, καθόσον οι αιτιολογίες για την εγγραφή του προσφεύγοντος στον κατάλογο ατόμων και οντοτήτων στα οποία έχουν εφαρμογή τα περιοριστικά μέτρα είναι στερεότυπες, χωρίς να αναφέρεται κανένα συγκεκριμένο πραγματικό στοιχείο που να καθιστά δυνατή την εκτίμηση του σκοπίμου της εν λόγω εγγραφής.
            
         
               2)
            
            
               Ο δεύτερος λόγος αντλείται από πρόδηλη πλάνη εκτιμήσεως, καθόσον
               
                           —
                        
                        
                           προσάπτεται στον προσφεύγοντα ότι αρνήθηκε να υποταγεί στον δημοκρατικώς εγλεγέντα πρόεδρο A. Ouattara, ενώ ο προσφεύγων, καθότι στρατιωτικός, δεν μπορούσε να αρνηθεί υπακοή στις συνταγματικές αρχές της χώρας οι οποίες ανακήρυξαν πρόεδρο τον L. Gbagbo και
                        
                     
                           —
                        
                        
                           προσάπτεται στον προσφεύγοντα ότι είναι υπεύθυνος για σοβαρές προσβολές των ανθρωπίνων δικαιωμάτων και του διεθνούς ανθρωπιστικού δικαίου, ενώ το Διεθνές Ποινικό Δικαστήριο, του οποίου την αρμοδιότητα έχει αναγνωρίσει η Δημοκρατία της Ακτής του Ελεφαντοστού, δεν έχει ασκήσει δίωξη έναντι του ιδίου.